[{"text_idx": "#000000", "text": "Pola Radio jam milfoje elsendis en la reto"}, {"text_idx": "#000002", "text": "Dum diversaj periodoj elsendis en Esperanto radiostacioj dise en la mondo, sed la programoj el Varsovio dum jardekoj havis gravegan signifon por la Esperanto-movado."}, {"text_idx": "#000003", "text": "Jam antau\u0306 la dua mondmilito Pola Radio elsendis en Esperanto. Tuj post la milito la elsendoj estis restarigitaj, sed baldau\u0306 nuligitaj. La regulaj Esperanto-elsendoj de Pola Radio rekomencig\u0302is en 1959, lige kun la jubilea, 44-a Universala Kongreso samjare en Varsovio."}, {"text_idx": "#000004", "text": "Preskau\u0306 kvardek jarojn laboris tie ankau\u0306 Barbara Pietrzak, kiu nun gvidas la volontulan skipon de Pola Retradio. Okaze de la mila elsendo de Pola Retradio ni petis s\u0302in rakonti pri siaj spertoj."}, {"text_idx": "#000008", "text": "Kiuj estas viaj plej karaj memoroj de la jaroj, kiam la elsendoj okazis kadre de la pola publika radio?"}, {"text_idx": "#000009", "text": "\u2013 En la dau\u0306ro de pli ol 40 jaroj amasig\u0302is multegaj tiaj rememoroj. Ili koncernas c\u0302iujn facetojn de tiu c\u0302i laboro kaj malfacilus indiki unusolan. Apartenas al ili kontaktoj kaj renkontig\u0302oj kun au\u0306skultantoj, raportado pri Esperanto-eventoj, la unua raportado pri la Universala Kongreso, vastig\u0302ado de la redakciaj taskoj. Resume, al tiu plej kara rememoro apartenas la dau\u0306ra vastig\u0302ado kaj altig\u0302ado de la profesiaj kompetentoj kaj en la fino laboro kun novaj kolegoj kaj kun la malnovaj en la redakcio, kiam mi jam farig\u0302is g\u0302ia estro. C\u0302ion c\u0302i mi traktas kiel veran trezoron."}, {"text_idx": "#000011", "text": "Barbara Pietrzak estis la lasta estro de la Esperanto-redakcio, ekde la jaro 2000 g\u0302is sia emeritig\u0302o en 2007. En la lasta jaro s\u0302i devis batali por defendi la pluan ekziston de la Esperanto-redakcio, kiu tamen iom post iom estis nuligita."}, {"text_idx": "#000012", "text": "La lasta ordinara radia elsendo devis okazi en la Zamenhof-tago la 15-an de decembro 2006, sed la nuligo lastmomente estis iom s\u0302ovita, eble pro skandalo c\u0302irkau\u0306 eldiraj\u0302o de Jerzy Targalski, la tiama vicprezidanto de Pola Radio, kiu uzis la judan devenon de Zamenhof kiel argumenton kontrau\u0306 la dau\u0306rigo de la elsendoj."}, {"text_idx": "#000013", "text": "Poste la prezidanto de Pola Radio, Krzysztof Czaban\u0301ski, bedau\u0306ris la eldiraj\u0302on kaj informis, ke la esperantlingvaj elsendoj en Pola Radio ne malaperos, sed plu ekzistos en interreto. Kiam la ordinaraj elsendoj per satelito kaj mallongaj ondoj estis c\u0302esigitaj la 8-an de januaro 2007, efektive tuj estis lanc\u0302ita novformata, podkasta elsendo."}, {"text_idx": "#000014", "text": "Ankau\u0306 tiuj elsendoj tamen fine estis nuligitaj. Dum la dua duonjaro de 2010 oni oficiale rajtis elsendi nur ripetojn de malnovaj eroj, ec\u0302 se malnovaj redakcianoj kontrabande produktis ankau\u0306 novajn materialojn. Komplete la elsendoj c\u0302e Pola Radio estis c\u0302esigitaj en la komenco de februaro 2011."}, {"text_idx": "#000015", "text": "Jam en la sama jaro la retaj elsendoj tamen renaskig\u0302is, jam kun volontula teamo, kaj de tiam ne c\u0302esas. Pola Retradio j\u0302us aktualigis la administran sistemon de sia retpag\u0302o, kie au\u0306deblas ankau\u0306 la j\u0302usa mila elsendo. La elsendoj estas haveblaj ankau\u0306 en la formo de podkasto."}, {"text_idx": "#000016", "text": "Jen aliflanke malpli facile trovebla ekzemplo de la tradicia formato de Pola Radio: elsendo de la 24-a de oktobro 2003:"}, {"text_idx": "#000017", "text": "Libera Folio: Kiel s\u0302ang\u0302ig\u0302is la formato de la elsendoj, kiam vi transiris al nurreta elsendado?"}, {"text_idx": "#000021", "text": "\u2013 Ni sekvis la insistajn petojn de la au\u0306skultantoj kiuj pledis por dau\u0306rigo de nia laboro, ec\u0302 ekster la publika kadro, kaj ilian deziron lau\u0306eble malmulton perdi el la ric\u0302a oferto, kiun nia Esperanto-Redakcio liveris dum 43 jaroj. Tion ni klopodis atingi, kvankam kelkfoje en nova formo, kion eldevigis la ofteco de la elsendoj. Dufoja elsendado semajne modifis nian rilaton al ekzemple aktualaj\u0302oj el Pollando. Post la forigo de la Esperanto-programoj el Pola Radio nia c\u0302i-rilata misio finig\u0302is. Sed evidente tiaj informoj dau\u0306re trovig\u0302as en la programoj interalie rilate ekonomiajn, sociajn, kulturajn aferojn."}, {"text_idx": "#000022", "text": "\u2013 La literaturaj elsendoj gravitis al la lau\u0306tprezentado, legado de literaturaj\u0302oj, kiel laste de \u201cQuo Vadis\u201d de Henryk Sienkiewicz en la E-traduko de Lidia Zamenhof. Pli ofte ol iam ni c\u0302erpas el la tre modesta savig\u0302inta arkivo de Pola Radio. Ni kiel dirite klopodis konservi la tradicion kaj stilon de la malnova Esperanto-redakcio de Pola Radio, adaptig\u0302ante al la reta epoko."}, {"text_idx": "#000024", "text": "\u2013 Ekde majo 2013, kiam nia elsendoplatformo instalig\u0302is c\u0302e WordPress, ni denove povas proponi al niaj geau\u0306skultantoj c\u0302erpaj\u0302ojn el la elsendoj paralele legeblajn kaj au\u0306skulteblajn (aktualaj\u0302oj, kulturaj kaj sciencaj informoj, felietonoj), kio estis dau\u0306rigo de la tradicio, kiun ni ekigis en 2003. Poste kiel c\u0302erpaj\u0302oj aperis en nia pag\u0302o ankau\u0306 sondokumentoj, aparte intervjuoj."}, {"text_idx": "#000025", "text": "C\u0302u vi dau\u0306re havas regulan kontakton kun au\u0306skultantoj?"}, {"text_idx": "#000026", "text": "\u2013 Dum la lastaj 9 jaroj pro la evoluo de la reto, sociaj portaloj, la maniero de la komunikado signife s\u0302ang\u0302ig\u0302is. Iom post iom preskau\u0306 tute malaperis tradiciaj leteroj, la reagado farig\u0302is elektronika, recenzaj mesag\u0302oj gravitis al mallongaj \u2013 ec\u0302 se aferkernaj \u2013 reagoj kaj s\u0302atoj, s\u0302atosignoj kun samtempa plukonigado fare de niaj au\u0306skultantoj de informoj pri niaj unuopaj elsendoj al diversaj retaj grupoj."}, {"text_idx": "#000027", "text": "La retejo de Pola Retradio."}, {"text_idx": "#000030", "text": "\u2013 Ili konsistas same el veteranoj, kiuj memoras la tempon kiam ni elsendis per mallongaj ondoj, per satelito, helpe de WRN (jam en la reta epoko). La senduba dojeno inter ili estas Jorma Ahoma\u0308ki el Finnlando, kiu ec\u0302 en la krepuska vivperiodo, kiel li g\u0302in difinas, tenis kun ni g\u0302is antau\u0306nelonge viglan korespondan kontakton \u2013 febla fizike, sed vigla intelekte. Kaj kompreneble la rondon de niaj radi-amikoj eniras novaj personoj, ne nepre j\u0302usaj lingvolernintoj, sed evidente novaj lingvokonantoj, fres\u0302bakitaj esperantistoj kiuj lernis la lingvon rete, ekzemple per Duolingo."}, {"text_idx": "#000032", "text": "\u2013 Sendube oni tre alte taksas la variecon de la elsendoj. Neniam nome ni fokusig\u0302as pri unusola temo (krom esceptaj raportaj elsendoj pri kaj el Universalaj Kongresoj). Multaj au\u0306skultantoj kiel la plej s\u0302atatajn programerojn mencias intervjuojn kun elstaraj, sed ja ankau\u0306 mezaj, esperantistoj. Ne nur aktualajn, sed ankau\u0306 arkivajn."}, {"text_idx": "#000033", "text": "\u2013 Al la s\u0302atataj programeroj apartenas literaturaj elsendoj (arkivaj) kaj tiuj, kiuj sonprezentas verkojn de nia literaturo, ekzemple la jam menciitan \u201cQuo Vadis\u201d. Multajn s\u0302atantojn havas nia sciencbultena rubriko. Sed kiel interesan ekzemplon mi menciu protestojn de au\u0306skultantoj, kiuj negative reagis je nia intenco iumomente malpli da atento doni al la kronvirusaj informoj."}, {"text_idx": "#000035", "text": "En la epoko kiam komencig\u0302is la Esperanto-elsendoj, radio estis unu el tre malmultaj manieroj de tuja internacia komunikado. Nun la aferoj statas alimaniere. Por kio hodiau\u0306 unuavice estas bezonataj viaj elsendoj, lau\u0306 vi?"}, {"text_idx": "#000036", "text": "\u2013 Mia opinio eble ne tiom gravus, sed ja la opinioj de la au\u0306skultantoj, kiuj dau\u0306re taksas niajn elsendojn kiel kvalitan lingvomedion, en kiu ili fajnigas kaj altigas siajn konojn pri la parola lingvouzo. Dank\u2019 al prikomunumaj kaj movadaj informoj la novaj au\u0306skultantoj enmovadig\u0302as, la ceteraj sekvas la vivon de la E-komunumo. Fine c\u0302iuj g\u0302uas la Esperanto-kulturon."}, {"text_idx": "#000037", "text": "\u2013 Eble iom malmodeste en la fino mi kurag\u0302as citi la el la mesag\u0302oj venintaj okaze de nia unumila elsendo. Nia usona au\u0306skultanto deklaris, kaj liajn vortojn konfirmis au\u0306skultanto el Serbio: \u201dDufoje semajne ric\u0302igas mian vivon via bonega kaj grava laboro.\u201d"}, {"text_idx": "#000039", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000042", "text": "Mi komencis au\u0306skulti la radion en 2007, antau\u0306 la reta periodo. Mi au\u0306skultadis tre regule, c\u0302iusemajne dum jaroj. Nuntempe mi dau\u0306re au\u0306skultas... la afero farig\u0302is kutima... Dankon al Barbara kaj al c\u0302iuj redaktejanoj. La elsendoj ludis kaj ludas gravan rolon en mia lingvokapablo \u2764"}, {"text_idx": "#000043", "text": "C\u0302ar mi persone kvazau\u0306 tute ne interesig\u0302as pri scienco, kaj ne sufic\u0302e pri kulturo por au\u0306skulti elsendojn pri g\u0302i, mi ne estas au\u0306skultanto de .\nMi s\u0302atus Esperantlingvan radion kiu parolus pri loka politiko kaj internaciaj aktualaj\u0302oj.\nBedau\u0306rinde, la solaj Esperantlingvaj radioj kiu pritraktas tiajn temojn estas Radio La Havano kaj Radio C\u0302ina Internacia, kiuj estas s\u0302tataj propagandiloj.\n apenau\u0306 traktas internaciajn aktualaj\u0302ojn.\nG\u0302i estas sendependa, felic\u0302e, kaj tial g\u0302i kapablus havi (almenau\u0306 iom) objektivan kaj neu\u0306tralan vidpunkton pri tiaj temoj, kaj do povus fari bonajn elsendojn pri aktualaj\u0302oj.\nMi esperas, ke mi ne estas la sola tiel opinii."}, {"text_idx": "#000044", "text": "Post longa tempo mi hodiau\u0306 denove au\u0306skultis elsendon de pola (ret-)radio kaj tre pozitive frapis min la pli moderna etoso kaj la rubriko \u2018sciencaj informoj\u2019.\nHomoj, kiuj iam sed dum longa tempo ne plu au\u0306skultis polan radion, nepre foje denove au\u0306skultu: "}, {"text_idx": "#000045", "text": "Ni alte taksu perlojn kiajn Polan Retradion en nia Esperantujo. Ili estas la motoroj de nia kulturo."}, {"text_idx": "#000049", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]